Newsgroups: soc.culture.yugoslavia
Subject: ah, opet ti Slovenci ( na srpskome jeziku ) 
From: stojanov@husc11.harvard.edu (Milan Stojanovic)
Date: 13 Oct 92 08:33:53 EDT
Organization: Harvard University Science Center


Vecernji 12.10. 1992.


O SLOVENSKIM TERITORIJALNIM PRETENZIJAMA PREMA HRVATSKOM DIJELU ISTRE

Tko to crta 'veliku Sloveniju'?

". U turistickoj karti tzv. Slovenskog primorja naznaceni su  i  gradovi
Savudrija,  Umag  i  Buje,  bas  oni za koje neki slovenski politicari i
javni djelatnici danas tvrde da su odmah poslije drugog  svjetskog  rata
trebali pripasti Republici Sloveniji

Premda vlade Republike Slovenije i Republike nastoje  razrijesiti  prob-
leme  u vezi s pomorskom granicom u Istri, slovenski medijski pritisak u
posljednje je vrijeme dobio konotacije kojima  ustvari  pravi  medvjedju
uslugu  vlastitoj drzavi. A te perfidne politicke igre, pretenzije prema
hrvatskom teritoriju traju vec predugo i nikako da prestanu.  Pocelo  je
to  prije  dvije  godine u slovenskom listu "Delo", nastavilo se potom u
drugim medijima (problemi s ribarima iz slovenskog dijela Istre), da  bi
naposljetku  politicku  diverziju  na  Hrvatsku izveo slovenski ministar
vanjskih poslova Dimitrije Rupel, koji je za  sobom  povukao  novinarsku
masineriju i celnike pojedinih stranaka.

Medjutim, znatno prije rabotu su naceli kartografi "velike Slovenije", o
cemu se dosad nije pisalo. Rijec je o turistickoj ediciji, tocnije planu
mjesta i karti regije  Portoroza  i  Pirana,  tiskanima  na  slovenskom,
engleskom, njemackom i talijanskom jeziku, koji se vec pet godina dijeli
tamosnjim posjetiteljima. Znaci, slovenski kartografi, poput srbijanskih
- Vojislava Seselja i Vuka Draskovica, ne samo da su to nacrtali, nego i
izdali 1987. godine. U karti  tzv.  Slovenskog  primorja  nisu  slucajno
naznaceni gradovi Savudrija, Umag i Buje, bas oni za koje neki slovenski
politicari i javni djelatnici danas tvrde da  su  odmah  poslije  drugog
svjetskog rata trebali pripasti Republici Sloveniji. Izdavac je navedene
edicije Novinsko-izdavacko poduzece "Primorske novice" iz Kopra.  Buduci
da  takvo  izdanje  odobrava republicki odbor za kulturu u Ljubljani, ne
moze se govoriti o slucajnosti.

Osim toga, politicka kuhinja oko Istre otvorena je u Sloveniji jos prije
55    godina.    Edvard    Kardelj,    Titov   ideolog   socijalistickog
samoupravljanja, raspravljajuci sa slovenskim komunistima o  nacionalnom
pitanju  u  Jugoslaviji, jos 1937. godine pocinje agitirati o slovenskom
dijelu Istre ili, kako su ga nazvali, Slovenskom primorju. Iako je  odu-
vijek  postojao  samo  naziv Istra, slovenski su komunisti na zasjedanju

AVNOJ-a u Jajcu 1944. dobili "zeleno svjetlo" za taj falsificirani  geo-
grafski naziv, koji je zadrzan do danasnjeg dana.

Nakon rata, u studenom 1954. godine, u sklopu tadasnje  FNRJ,  Republika
Slovenija prvi put dobiva "dobar komad" Istre, s Koprom, Piranom, Izolom
i Portorozom i, dakako, naziva ga Slovenskim primorjem. Nesto  manje  od
cetiri  desetljeca  kasnije slovenski mudraci nisu zadovoljni i tvrde da
su ih Tito i Kardelj prevarili, jer im nisu dodijelili Savudriju,  Umag,
Buje i jos neka mjesta. To samo potvrdjuje da problem nije nacet osamos-
taljenjem Slovenije i da ce do daljnjega sigurno biti jos zescih  napada
na Vladu Republike Hrvatske i stanovnike hrvatskog dijela Istre, za koje
se u Sloveniji vec niz godina govori kako su ih bas oni, Slovenci, oslo-
bodili od neprijatelja.

Ovih dana u nekim mjestima tzv.  Slovenskog  primorja  i  Ljubljani  sve
cesce se govori o tome da ce i u knjige uci pojedina mjesta iz hrvatskog
dijela Istre, "koja su trebala pripasti Sloveniji". Slovencima, izgleda,
jos  nije  jasno  da  im je upravo u socijalistickom sistemu nezasluzeno
dodijeljen dio mora.

A. Cernjul

_______________________________________________________________________________


Newsgroups: soc.culture.yugoslavia